ΔΗΜΟΣΙΟΝΟΜΙΚΟΣ ΚΑΝΟΝΙΣΜΟΣ της 16ης Δεκεμβρίου 1980 περί τροποποιήσεως του δημοσιονομικού κανονισμού της 21ης Δεκεμβρίου 1977 όσον αφορά τη χρησιμοποίηση της ΕΝΜ στο γενικό προϋπολογισμό των Ευρωπαϊκών Κοινοτήτων - (80/1176/ΕΟΚ, Ευρατόμ, ΕΚΑΧ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητος Ανθρακος και Χάλυβος, και ιδίως το άρθρο 78,

τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 209,

τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας και ιδίως το άρθρο 183,

την πρόταση της Επιτροπής (1),

(1) ΕΕ αριθ. Α 55 της 5.3.1980, σ. 12.

τη γνώμη της Συνελεύσεως (2),

(2) ΕΕ αριθ. Α 147 της 16.6.1980, σ. 134.

τη γνώμη του Ελεγκτικού Συνεδρίου (3),

(3) ΕΕ αριθ. Α 84 της 3.4.1980, σ. 7.

Εκτιμώντας:

ότι δυνάμει του άρθρου 10 του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (4), όπως τροποποιήθηκε από τον κανονισμό (ΕΚΑΧ, ΕΟΚ, Ευρατόμ) αριθ. 1252/79 (5), ο προϋπολογισμός καταρτίζεται σε ευρωπαϊκές λογιστικές μονάδες (ΕΛΜ) που προσδιορίζονται από ένα άθροισμα ποσών των νομισμάτων των Κρατών Μελών·

(4) ΕΕ αριθ. Ν 356 της 31.12.1977, σ. 1.

(5) ΕΕ αριθ. Ν 160 της 28.6.1979, σ. 1.

ότι ο κανονισμός (ΕΟΚ) αριθ. 3180/78 (6), καθόρισε νέα λογιστική μονάδα η οποία καλείται «ευρωπαϊκή νομισματική μονάδα» (ΕΝΜ)·

(6) ΕΕ αριθ. Ν 379 της 30.12.1978, σ. 1.

ότι πρέπει να ενοποιηθούν οι λογιστικές μονάδες που χρησιμοποιούνται από τις Κοινότητες και ότι πρέπει, κατά συνέπεια, να αντικατασταθεί η ΕΛΜ από την ΕΝΜ·

ότι η σύνθεση της ΕΝΜ δύναται να τροποποιηθεί μεταγενέστερα στο πλαίσιο του Ευρωπαϊκού Νομισματικού Συστήματος,

ΕΞΕΔΩΣΕ ΤΟΝ ΠΑΡΟΝΤΑ ΔΗΜΟΣΙΟΝΟΜΙΚΟ ΚΑΝΟΝΙΣΜΟ:

Αρθρο 1

Ο δημοσιονομικός κανονισμός της 21ης Δεκεμβρίου 1977 τροποποιείται ως ακολούθως:

1. Το άρθρο 10 αντικαθίσταται από το ακόλουθο κείμενο:

«Αρθρο 10

1. Ο προϋπολογισμός καταρτίζεται σε ευρωπαϊκές νομισματικές μονάδες (ΕΝΜ). Η ΕΝΜ αποτελείται από ένα άθροισμα ποσών των νομισμάτων των Κρατών Μελών, όπως προσδιορίζεται από τον jamomisl| (ΕΟΚ) αριθ. 3180/78 του Συμβουλίου της 18ης Δεκεμβρίου 1978 περί τροποποιήσεως της αξίας της λογιστικής μονάδος που χρησιμοποιείται από το Ευρωπαϊκό Ταμείο Νομισματικής Συνεργασίας (7) (8).

(7) ΕΕ αριθ. Ν 379 της 30.12.1978, σ. 1.

(8) Κατά την έναρξη ισχύος του παρόντος δημοσιονομικού κανονισμού τα ποσά αυτά είναι τα ακόλουθα:

Γερμανικό μάρκο // 0,828

Λίρα στερλίνα // 0,0885

Γαλλικό φράγκο // 1,15

Ιταλική λιρέτα // 109

Ολλανδικό φιορίνι // 0,286

Βελγικό φράγκο // 3,66

Φράγκο Λουξεμβούργου // 0,14

Δανική κορώνα // 0,217

Ιρλανδική λίρα // 0,00759

Κάθε μεταβολή της συνθέσεως της ΕΝΜ, που αποφασίζεται κατ’ εφαρμογή του άρθρου 2 του κανονισμού (ΕΟΚ) αριθ. 3180/78, εφαρμόζεται αυτόματα στην παρούσα διάταξη.

2. Η αξία της ΕΝΜ σε οποιοδήποτε νόμισμα ισούται με το άθροισμα των αντιστοίχων αξιών στο νόμισμα αυτό των ποσών των νομισμάτων που αποτελούν την ΕΝΜ. Η αξία αυτή καθορίζεται από την Επιτροπή βάσει των ισοτιμιών που διαμορφώνονται καθημερινά στις αγορές συναλλάγματος.

Οι ημερήσιες τιμές μετατροπής στα διάφορα εθνικά νομίσματα είναι διαθέσιμες καθημερινά και δημοσιεύονται στην Επίσημη Εφημερίδα των Ευρωπαϊκών κοινοτήτων.

3. Οι μετατροπές μεταξύ της ευρωπαϊκής νομισματικής μονάδας και των εθνικών νομισμάτων, πραγματοποιούνται, αν συντρέχει λόγος, βάσει της ισοτιμίας της ημέρας, με την επιφύλαξη των ειδικών διατάξεων που προβλέπονται στο άρθρο 108 παράγραφος 7.»

2. Στα άρθρα 26, 30, 52 περίπτωση α) 54, 56, 57, 63, 94 παράγραφοι 4 και 5, και 108 παράγραφος 7, η έκφραση «ευρωπαϊκές λογιστικές μονάδες» αντικαθίσταται από την έκφραση «ΕΝΜ».

Αρθρο 2

Ο παρών δημοσιονομικός κανονισμός αρχίζει να ισχύει την 1η Ιανουαρίου 1981.

Ο παρών δημοσιονομικός κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 16 Δεκεμβρίου 1980.

Για το Συμβούλιο

Ο Πρόεδρος

Colette FLESCH